Δημήτρης Κωνσταντόπουλος (ποδοσφαιριστής)

Ο Δημήτρης Κωνσταντόπουλος (Θεσσαλονίκη, 29 Νοεμβρίου 1978) είναι Έλληνας παλαίμαχος διεθνής επαγγελματίας ποδοσφαιριστής, ο οποίος αγωνιζόταν ως τερματοφύλακας. Από τον Οκτώβριο του 2025 είναι βοηθός προπονητή στον Αστέρα Τρίπολης.

 Καριέρα 
 Σε συλλογικό επίπεδο 
Γεννήθηκε στη Θεσσαλονίκη. Ασχολήθηκε με το ποδόσφαιρο από πολύ μικρή ηλικία και αγωνίστηκε στις τοπικές ερασιτεχνικές ομάδες της Θεσσαλονίκης Μέγας Αλέξανδρος και Α.Ε. Αμπελοκήπων.

Το 1996 υπέγραψε το πρώτο επαγγελματικό του συμβόλαιο στην Καλαμάτα, ομάδα Α΄ Εθνικής κατηγορίας, όπου αγωνίστηκε τέσσερα χρόνια, συνήθως ως αναπληρωματικός. Παράλληλα κλήθηκε και αγωνίστηκε στην εθνική Ελπίδων.

Την περίοδο 2000-01 δόθηκε δανεικός στο Αιγάλεω για να επιστρέψει πάλι στην Καλαμάτα το 2001-02. Επειδή δεν μπορούσε να καθιερωθεί ως βασικός σε ελληνικές ομάδες, αναζήτησε την τύχη του σε ομάδες του εξωτερικού, αρχικά στην πορτογαλική Φαρένσε, στην οποία δεν πήρε χρόνο συμμετοχής.

Το 2003 πήγε στην αγγλική Χάρτλπουλ Γιουνάιτεντ, ομάδα τρίτης κατηγορίας (League 1). Τον πρώτο χρόνο αγωνιζόταν κυρίως ως αναπληρωματικός αλλά την επόμενη περίοδο κέρδισε τη θέση του βασικού τερματοφύλακα, πραγματοποιώντας εκπληκτικές εμφανίσεις. Το ντεμπούτο του στην πρώτη ομάδα έκανε στις 24 Αυγούστου 2004 στο νικηφόρο αγώνα (2-1) του Λιγκ Καπ Αγγλίας εναντίον της Μάκλσφιλντ Τάουν. Μια βδομάδα αργότερα έκανε το ντεμπούτο του σε αγώνα πρωταθλήματος, πάλι με νίκη 2-1 εναντίον της Κόλτσεστερ Γιουνάιτεντ. Οι εμφανίσεις του τον καθιέρωσαν ως βασικό τερματοφύλακα.

Την περίοδο 2004-05 συμμετείχε σε 28 αγώνες πρωταθλήματος και σε 6 αγώνες Λιγκ Καπ και Κυπέλλου Αγγλίας. Με τον "Dimi" κάτω από τα δοκάρια η ομάδα έκανε καταπληκτικό πρωτάθλημα και στο τέλος διεκδίκησε την άνοδό της σε αγώνες κατάταξης (play-off). Στον ημιτελικό των πλέι-οφ εναντίον των Τρανμίρ Ρόβερς πραγματοποίησε εκπληκτική εμφάνιση και με τις αποκρούσεις του κράτησε τη Χάρτλπουλ ζωντανή. Ο αγώνας κρίθηκε στη διαδικασία των πέναλτι, από τα οποία απέκρουσε δύο δίνοντας στην ομάδα την πρόκριση για τον τελικό, όπου ηττήθηκε αλλά η ένωση φιλάθλων (Hartlepool United Disabled Supporters Association Community) τον ανακήρυξε παίκτη της χρονιάς του συλλόγου (Player of the Year).

Ακολούθησε μια μέτρια χρονιά για τον σύλλογο, ο οποίος τελικά υποβιβάστηκε στην τέταρτη κατηγορία (League 2), πάρα τις καλές εμφανίσεις του Κωνσταντόπουλου, που αγωνίστηκε και στις 46 αναμετρήσεις πρωταθλήματος. Την επόμενη περίοδο (2006-07) όμως η Χάρτλπουλ κέρδισε πάλι την άνοδό της με τον ίδιο να πραγματοποιεί εξαιρετικές εμφανίσεις κρατώντας την εστία του απαραβίαστη για 25 αγώνες! Το περιοδικό "FourFourTwo" τον συμπεριέλαβε στους 50 καλύτερους ποδοσφαιριστές της χρονιάς των τριών μικρών κατηγοριών της Αγγλίας.

Ως επιβράβευση των προσπαθειών του ήρθε η μεταγραφή σε σύλλογο μεγαλύτερης κατηγορίας. Στις 30 Ιουνίου 2007 υπέγραψε συμβόλαιο 400.000 € στην Κόβεντρι Σίτι, στην οποία αγωνίστηκε ως βασικός για μεγάλο διάστημα της περιόδου 2007-08.Coventry capture Konstantopoulos Στη συνέχεια έχασε τη θέση του στην αρχική ενδεκάδα και στις 24 Μαρτίου δόθηκε δανεικός στη Νότιγχαμ Φόρεστ, στην οποία ωστόσο δεν κατάφερε να αγωνιστεί λόγω ενός τραυματισμού στον τένοντα.

Τον Οκτώβριο του 2008 υπέγραψε ως δανεικός στη Σουόνσι Σίτι, με την οποία αγωνίστηκε την περίοδο 2008-09. Για μερικές εβδομάδες επέστρεψε στην Κόβεντρι που ταλανιζόταν από προβλήματα τραυματισμών στη θέση του τερματοφύλακα, αλλά σύντομα επέστρεψε στην ομάδα της Ουαλίας.Konstantopoulos returns to Swans Ο δανεισμός του δεν ανανεώθηκε και δόθηκε εκ νέου δανεικός στην Κάρντιφ, για το δεύτερο εξάμηνο της περιόδου 2008-09.Cardiff snap up Konstantopoulos

Το καλοκαίρι του 2010 επέστρεψε στην Ελλάδα για λογαριασμό της Κέρκυρας. Οι καλές του εμφανίσεις αμέσως σχολιάστηκαν θετικά από δημοσιογράφους και ειδικούς του αθλήματος, αλλά και από αντιπάλους προπονητές. Χάρη και στη δική του απόδοση, η ομάδα από το νησί των Φαιάκων, κατάφερε να εξασφαλίσει άνετα την παραμονή της στη μεγάλη κατηγορία.

Το επόμενο καλοκαίρι (2011) του έγινε πρόταση από την ΑΕΚ, στην οποία και τελικά μεταγράφηκε έναντι 100.000 €, επιχειρώντας το βήμα παραπάνω στην καριέρα του. Η δεύτερη χρονιά στην ΑΕΚ (2012-13), ξεκίνησε με πολλά οικονομικά προβλήματα για τον σύλλογο και αποχωρήσεις σχεδόν όλων των ποδοσφαιριστών. Ο Κωνσταντόπουλος ήταν ένας από τους ελάχιστους ποδοσφαιριστές της προηγούμενης περιόδου που παρέμειναν στον σύλλογο και παράλληλα χρίστηκε ένας εκ των τριών αρχηγών της ομάδας.

Το 2013 μετά το τέλος της θητείας του στην ΑΕΚ, επέστρεψε στην Αγγλία, για λογαριασμό της Μίντλεσμπρο, με την οποία το 2016 κέρδισε την άνοδο στην Πρέμιερ Λιγκ, αγωνιζόμενος ως βασικός και τις τρεις χρονιές, ξεπερνώντας τις 100 συμμετοχές στο πρωτάθλημα.

 Στις εθνικές ομάδες 
Υπήρξε μέλος της εθνικής Ελπίδων με την οποία αγωνίστηκε 9 συνολικά φορές το διάστημα 1998-99. Δώδεκα χρόνια αργότερα, το 2011 πραγματοποίησε τη μοναδική του συμμετοχή στην Ανδρών σε ηλικία 33 ετών.

 Προπονητική καριέρα 
Από τον Ιούνιο μέχρι το Σεπτεμβριο του 2025 ήταν βοηθός προπονητή στον Ηρακλή.

 Στατιστικά στοιχεία 
 Περίοδος Σύλλογος Κατηγορία Συμμετοχές 1994-96 Μέγας Αλέξανδρος ΘεσσαλονίκηςΕ.Π.Σ. Μακεδονίας1996-97 (α΄) Α.Ε. Αμπελοκήπων ΘεσσαλονίκηςΓ΄ Εθνική111996-97 (β΄) Π.Σ. ΚαλαμάταΑ΄ Εθνική11997-98 Π.Σ. ΚαλαμάταΑ΄ Εθνική41998-99 Π.Σ. ΚαλαμάταΒ΄ Εθνική01999-2000 Π.Σ. ΚαλαμάταΑ΄ Εθνική22000-01 Α.Ο. ΑιγάλεωΒ΄ Εθνική32001-02 Π.Σ. ΚαλαμάταΒ΄ Εθνική52002-03 ΦαρένσεΑ΄ Πορτογαλίας02003-04 Χάρτλπουλ Γιουνάιτεντ Λιγκ 102004-05 Χάρτλπουλ Γιουνάιτεντ Λιγκ 125+32005-06 Χάρτλπουλ ΓιουνάιτεντΛιγκ 1462006-07 Χάρτλπουλ ΓιουνάιτεντΛιγκ 2462007-08 Κόβεντρι ΣίτιΤσάμπιονσιπ2124/3 ως 30/5/2008 Νότιγχαμ ΦόρεστΤσάμπιονσιπ02008-09 (α΄) Κόβεντρι ΣίτιΤσάμπιονσιπ02008-09 (β΄) Σουόνσι ΣίτιΤσάμπιονσιπ42008-09 (γ΄) Κάρντιφ Σίτι Τσάμπιονσιπ62009-10 Κόβεντρι ΣίτιΤσάμπιονσιπ32010-11 Α.Ο. ΚέρκυραΑ΄ Εθνική302011-12 ΑΕΚΑ΄ Εθνική152012-13 ΑΕΚΑ΄ Εθνική242013-14 ΜίντλεσμπροΤσάμπιονσιπ122014-15 ΜίντλεσμπροΤσάμπιονσιπ432015-16 ΜίντλεσμπροΤσάμπιονσιπ462016-17 ΜίντλεσμπροΠρέμιερ Λιγκ0 Περίοδος Εθνική ομάδα  Συμμετοχές 1998-1999 Ελπίδων92011 Ανδρών1

 Τίτλοι – Διακρίσεις 
 HUDSA "Player of the Year": 2004-05
 Τσάμπιονσιπ άνοδος: 2015-16
 Λιγκ 1 τελικός μπαράζ: 2004-05
 Λιγκ 2 άνοδος: 2006-07
 "FourFourTwo" Top 50: 2006-07

 Παραπομπές 

 Πηγές 
 Εφημερίδα «Τα Νέα», 10 Νοεμβρίου 2007, σελίδες 40–41.

 Εξωτερικοί σύνδεσμοι 



 Προφίλ του Δημήτρη Κωνσταντόπουλου στο transfermarkt.com

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές ΣΚ Φαρένσε
Κατηγορία:Ποδοσφαιριστές Κάρντιφ Σίτι
Κατηγορία:Ποδοσφαιριστές Σουόνσι Σίτι
Κατηγορία:Ποδοσφαιριστές Κόβεντρι Σίτι
Κατηγορία:Ποδοσφαιριστές Χάρτλπουλ Γιουνάιτεντ
Κατηγορία:Ποδοσφαιριστές Μίντλεσμπρο Φ.Κ.
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Ηρακλή Θεσσαλονίκης